turjo4nis/wikipedia-bn-dump-20250701 huggingface dataset:
নেলসন বেটানকোর্ট

নেলসন বেটানকোর্ট (; জন্ম: ৪ জুন, ১৮৮৭ - মৃত্যু: ১২ অক্টোবর, ১৯৪৭) ত্রিনিদাদে জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ও অধিনায়ক ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৩০ সালে সংক্ষিপ্ত সময়ের জন্যে আন্তর্জাতিক ক্রিকেটে ওয়েস্ট ইন্ডিজের পক্ষে খেলেছেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ত্রিনিদাদ ও টোবাগো দলের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যানের দায়িত্ব পালন করে গেছেন। এছাড়াও মাঝে-মধ্যে উইকেট-রক্ষক ও বোলার হিসেবে খেলতেন তিনি।

প্রারম্ভিক জীবন 
এক দৃষ্টিকোণে তার খেলোয়াড়ী জীবন ১৯০৫ থেকে ১৯৩০ সাল পর্যন্ত অন্যতম দীর্ঘস্থায়ীত্ব পেয়েছিল। তবে প্রকৃত অর্থে দীর্ঘসময় বেশ বিরতিকাল কাটে তার। আগস্ট, ১৯০৫ সালে প্রথম-শ্রেণীর ক্রিকেটে ত্রিনিদাদের পক্ষে অভিষেক ঘটে নেলসন বেটানকোর্টের। কিংস্টনের সাবিনা পার্কে জ্যামাইকার বিপক্ষে ঐ খেলায় তার দল জয় পেয়েছিল। এর দুই বছর পর দ্বিতীয় খেলায় অংশ নেন তিনি। ব্যক্তিগত সর্বোচ্চ রান করেন অপরাজিত ৭১। ১৯২৮-২৯ মৌসুমে আন্তঃউপনিবেশ প্রতিযোগিতায় ব্রিটিশ গায়ানার বিপক্ষে এ রানটিই একমাত্র অর্ধ-শতরান ছিল।

খেলোয়াড়ী জীবন 
সমগ্র খেলোয়াড়ী জীবনে একটিমাত্র টেস্টে অংশগ্রহণের সুযোগ হয় তার। ১ ফেব্রুয়ারি, ১৯৩০ তারিখে সফরকারী ইংল্যান্ডের বিপক্ষে ত্রিনিদাদের পোর্ট অব স্পেনে সিরিজের দ্বিতীয় টেস্টে অংশগ্রহণ করেন। টেস্টটিতে সফরকারী দল জয়লাভ করে। সিরিজের প্রত্যেক খেলায় আদিবাসী খেলোয়াড়েরা স্বাগতিক দলের সিদ্ধান্ত অনুযায়ী অধিনায়কত্ব করার সুযোগ পান। এ প্রেক্ষিতে তিনি টেস্টে অধিনায়কের দায়িত্বে ছিলেন। খেলায় তিনি ৩৯ ও ১৩ রান তুলেন। ৪২ বছর ২৪২ দিন বয়সে টেস্ট অভিষেক ঘটার ফলে তিনি অদ্যাবধি ওয়েস্ট ইন্ডিজের বয়োঃজ্যেষ্ঠ অভিষেক লাভকারী টেস্ট ক্রিকেটারের মর্যাদা লাভ করে আসছেন।

১২ অক্টোবর, ১৯৪৭ তারিখে ৬০ বছর বয়সে ত্রিনিদাদে নেলসন বেটানকোর্টের দেহাবসান ঘটে। তার মৃত্যুর বিষয়টি নথিভূক্ত হয়নি ও উইজডেন কর্তৃপক্ষ কোন স্মরণিকা প্রকাশ করেনি।

তথ্যসূত্র

আরও দেখুন 
 টেডি হোড
 জেরি গোমেজ
 জেফ স্টলমেয়ার
 জেরি আলেকজান্ডার
 এক টেস্টের বিস্ময়কারী
 ওয়েস্ট ইন্ডিয়ান টেস্ট ক্রিকেটারদের তালিকা

বহিঃসংযোগ

গ্রন্থপঞ্জি 
 World Cricketers – A Biographical Dictionary by Christopher Martin-Jenkins published by Oxford University Press (1996).
 The Wisden Book of Test Cricket, Volume 1 (1877–1977) compiled and edited by Bill Frindall published by Headline Book Publishing (1995).
 The Complete Record of West Indian Test Cricketers by Bridgette Lawrence & Ray Goble published by ACL & Polar Publishing (UK) Ltd. (1991).

১৮৮৭-এ জন্ম
১৯৪৭-এ মৃত্যু
প্রাক-১৯২৮ ওয়েস্ট ইন্ডিয়ান ক্রিকেটার
ওয়েস্ট ইন্ডিয়ান ক্রিকেটার
ওয়েস্ট ইন্ডিজের টেস্ট ক্রিকেটার
ওয়েস্ট ইন্ডিয়ান উইকেট-রক্ষক
ওয়েস্ট ইন্ডিজের টেস্ট ক্রিকেট অধিনায়ক
ত্রিনিদাদ ও টোবাগোর ক্রিকেটার
উইকেট-রক্ষক
পিরি রেইস

আহমেদ মুহিদ্দীন পিরি (১৪৬৫/১৪৭০–১৫৫৩/১৫৫৪), যিনি পিরি রেইস (; বা, হাছি আহমাদ মহিউদ্দীন পিরি বিইএ) নামেই অধিক পরিচিত, ছিলেন একজন উসমানীয় সামরিক প্রশাসক, যোগাযোগবিদ, মধ্যযুগের ভূগোলবিদ এবং মানচিত্রাঙ্কনবিদ।

বর্তমানে পিরি রাইস তার মানচিত্র ও তালিকার সংকলনের বই কিতাব-ই বাহরিই (পরিচালনাবিদ্যা সম্পর্কিত পুস্তক) গ্‌রন্তটির জন্য সমধিক পরিচিত। এতে তিনি সেসময়ের পরিচিত বিশ্বের জন্য একটি অধযনিক মানচিত্র অঙ্কন করেছিলেন যেটি 'পিরি রেইসের মানচিত্র' নামে পরিচিত। এতে তিনি সাহারাকে কেন্দ্র করে একটি পুর্নাঙ্গ বিম্ব মানচিত্র অঙ্কন করেন।

জন্ম
আহমদ মহিউদ্দিন পিরি রেইস আনুমানিক ১৪৬৫ সালে ইস্তাম্বুল নগরীর পশ্চিমাঞ্চল গ্যালিপোলিতে জন্মগ্রহণ করেন। মর্মর সাগরের উপকূলের এই শহর অটোমান সাম্রাজ্যের প্রধান নৌঘাঁটি ছিল। অটোমান সাম্রাজ্যের শায়খুল ইসলাম আহমদ বিন কামাল পাশা বলেন, ★গ্যালিপোলির অধিবাসীরা কুমিরের মতো নিজেদের পুরো জীবন সমুদ্রে অতিবাহিত করে। নৌযানগুলোই যেন তাদের পরিবার। সাগর ও জাহাজের মধ্যে তারা দিন-রাত অতিবাহিত করে★

আরও দেখুন 
 পিরি রেইসের মানচিত্র।

তথ্যসূত্র

অধিক পঠন 
 Soucek, Svat: Piri Reis and Turkish Mapmaking After Columbus: The Khalili Portolan Atlas. Vol. 2 of Studies in the Khalili Collection. London: The Nour Foundation and Azimuth Editions, 1992; New York: The Nour Foundation, Azimuth Editions, and Oxford University Press, 1996.

কিতাব-ই বাহরিই'''এর সংস্করণ:
 ১৯২৬: Piri Re'îs. Bahrîje. Das türkische Segelhandbuch für das Mittelländische Meer vom Jahre 1521, ed. Paul Kahle, Berlin.
 ১৯৩৫: Piri Reis Kitabi Bahriye: eser ve yazean hakkinda bir onsozle bir endeks katilmistir, Fevzi Kordoglu, Haydar Alpagot, Fehmi Pekol, (Turk Tarihi Arastirma Korumu yayinlarindan; 2), Istanbul.
 ১৯৮৮: Piri Reis. Kitab-i bahriye, ed. Ertugrul Zekai Oktel, The Historical research foundation, Istanbul, 1988.
 ২০০২: Piri Reis. Kitab-i bahriye, T.C. Basbakanlik Denizcilik Mustesarligi. Arastirma, Planlama ve koordinasyon dairesi baskanligi, Ankara. 

১৫১৩-এর মানচিত্র:

 McIntosh, Gregory C.: The Piri Reis Map of 1513. Athens and London: University of Georgia Press, 2000.
 İnan, Afet, The Oldest Map of America, 1954, pp. 28–34 (online edition at .sacred-texts.com); reprinted as: Life and works of Pirî Reis: the oldest map of America, Ankara 1975.
 Kahle, Paul: Die verschollene Kolumbuskarte von 1498 in einer türkischen Weltkarte von 1513. Berlin/Leipzig 1933. (In German)
 Mesenburg, Peter: Kartometrische Untersuchung und Rekonstruktion der Weltkarte des Piri Re`is (1513). In: Cartographica Helvetica, No. 24 (2001), 3–7. (জার্মান ভাষায়)

 বহিঃসংযোগ 
 পিরি রেইসের মানচিত্র (স্টিভেন ডাচ)।
 Paul Lunde, 1992, নতুন বিশ্ব সম্পর্কে মুসলমানদের ইতিহাস, সৌদি আরামকো ওয়াল্ড।
 পিরি রেইস: একজন অসাধারণ ১৬-শতকের অটোমান মানচিত্রাঙ্কনবিদ ও পরিচালনাবিদ - MuslimHeritage.com-এ।
 পিরি রেইসের মানচিত্র, দ্যা পাবলিক ডোমেইন রিভিউ''।

১৫৫৩-এ মৃত্যু
১৪৬০-এর দশকে জন্ম
১৫৫০-এর দশকে মৃত্যু
উসমানীয় ভূগোলবিদ
১৫শ শতাব্দীর উসমানীয় সাম্রাজ্যের ব্যক্তি
১৬শ শতাব্দীর উসমানীয় সাম্রাজ্যের ব্যক্তি
১৫শ শতাব্দীর অভিযাত্রী
১৬শ শতাব্দীর অভিযাত্রী
অরিগামি

অরিগামি () হলো কাগজের এক ধরনের কাজ, যা জাপানি সংস্কৃতির সাথে জড়িত। তবে আধুনিক ব্যবহারে "অরিগামি" শব্দটি কাগজের কাজসহ এরকম সকল কাজকেই বোঝানো হয়। অরিগামির কাজ হলো কাগজকে বিভিন্ন প্রক্রিয়াতে নানান রূপ দেওয়া। অতীতে অরিগামি কাগজ কেটে বানানো হলেও বর্তমানে আঠা, কাঁচি ব্যবহার নিরুৎসাহিত করা হয়। অরিগামি অনুশীলনকারীরা কাগজ কেটে বানানো অরিগামিকে কিরিগামি বলে থাকেন।

এটি একটি জাপানী ঐতিহ্য। কেবল শিশু নয়, বড়দের কাছেও এটি সমান জনপ্রিয়। এক খন্ড কাগজ আদৌ না-কেটে এবং কোনোরূপ আঠা ব্যবহার না-করে কেবল ভাঁজ করে জীব-জন্তু, পাখি ইত্যাদির রূপ দেয়া হয়। অল্প কয়েকটি সরল ভাঁজের মাধ্যমে ওরিগামি-র একেকটি অংশ তৈরি করা হয়, আর এমন অনেকগুলো অংশকে একত্র করে আরও জটিল আকৃতি তৈরি করা হয়। বিশেষ করে হাঁসের মত দেখতে ওরিগামিটি বেশ পরিচিত। এখন কেবল জাপানে নয় পৃথিবীর বিভিন্ন দেশে ওরিগ্যামি একটি প্রিয় খেলা। পালা-পর্ব্বনে ওরিগ্যামির প্রতিযোগিতা অনুষ্ঠিত হয়ে থাকে।

ইতিহাস 

অরিগামি প্রধানত ইউরোপ এবং এশিয়া মহাদেশে অনুশীলন হয়। ধারণা করা হয় যে ২০ শতাব্দী থেকে অরিগামি অনুশীলন করা হয়।

আরও দেখুন 
 কিরিগামি

তথ্যসূত্র 

 
জাপানি উদ্ভাবন
জাপানি শব্দ ও বাক্যাংশ
অবকাশ ক্রিয়া
জাপানি কারুশিল্প
১৮৬৯-এর কাছাড় ভূমিকম্প

১৮৬৯ কাছাড় ভূমিকম্প ১০ জানুয়ারি সংগঠিত হয় যার তীব্রতা ৭.৪ পরিমাপ করা হয় এবং এর সর্বোচ্চ তীব্রতা ৭ মাত্রার (ধ্বংসাত্মক) ইএমএস-৯৮ ছিল। দুইজন লোক এতে মারা যায় এবং ব্যপক ক্ষয়ক্ষতি হয়।

আরো দেখুন
ঐতিহাসিক ভূমিকম্পের তালিকা
নেপালের ভূমিকম্পের তালিকা

তথ্যসূত্র

উৎস

ভারতে ভূমিকম্প
১৮৬৯-এ ভূমিকম্প
এসপেরান্তো

এসপেরান্তো (, , ) একটি নির্মিত আন্তর্জাতিক সহায়ক ভাষা। এই ভাষাতে সারা বিশ্বে প্রায় ২০ লক্ষ লোক কথা বলেন, ফলে এটিই বিশ্বের সবচেয়ে বেশি কথিত নির্মিত ভাষা। এসপেরান্তো শব্দটির বাংলা অর্থ "আশাবাদী"।

পোল্যান্ডের চক্ষুচিকিৎসক লুডভিক জামেনহোফ এসপেরান্তোর বর্ণনা দিয়ে প্রথম বইটি রচনা করেন, যার শিরোনাম ছিল ; বইটি ১৮৮৭ সালের ১৪ই জুলাই পোল্যান্ডের ওয়ারস' শহরে প্রথম প্রকাশিত হয়।

এসপেরান্তো নামটি জামেনহোফের ছদ্মনাম  থেকে এসেছে; তিনি এই নামেই Unua Libro রচনা করেন।

তথ্যসূত্র 

নির্মিত ভাষা
আন্তর্জাতিক সহায়ক ভাষা
শাহজালাল সার কারখানা

শাহজালাল সার কারখানা হল বাংলাদেশের অন্যতম বৃহৎ সার কারখানা। এটা সিলেট জেলার ফেঞ্চুগঞ্জ উপজেলায় জনগুরুত্বপূর্ণ তজমুল আলী চত্বর হইতে দেড় কিলোমিটার পূর্বে অবস্থিত। এই প্রকল্পটি বাংলাদেশের প্রধানমন্ত্রী শেখ হাসিনা উদ্বোধন করেন। চীন সরকারের সহযোগিতায় প্রায় ৩ হাজার ৯৮৬ কোটি টাকা বৈদেশিক ঋণসহ মোট ৫ হাজার ৪০৯ কোটি টাকা ব্যয়ে এই প্রকল্প বাস্তবায়নের উদ্ভোধন করা হয়।

ইতিহাস 
১৯৭৬ সালে পি.০.২৭-এর ২য় সংশোধনীর মাধ্যমে ‘বাংলাদেশ পেপার এবং বোর্ড কর্পোরেশন’, ‘বাংলাদেশ ফিটার’, ‘রাসায়নিক এবং ফার্মাসিউটিক্যাল কর্পোরেশন’ এবং ‘বাংলাদেশ ট্যানারি কর্পোরেশন’কে একত্রে সংযোগ করে দেশের ইন্ডাস্ট্রি খাতে সবথেকে বড় প্রতিষ্ঠান বাংলাদেশ কেমিক্যাল ইন্ডাস্ট্রিজ কর্পোরেশন (বিসিআইসি) গঠন করা হয়। বর্তমানে বিসিআইসির ১৩টি প্রতিষ্ঠান সক্রিয় আছে যার মধ্যে ৬টিই হচ্ছে ইউরিয়া সার কারখানা। এই ৬টি ইউরিয়া সার কারখানার বার্ষিক উৎপাদন ক্ষমতা ২৩ কোটি এমটি। পুরনো হয়ে যাওয়ার কারণে ৬টি সার কারখানার উৎপাদন ক্ষমতা কমে গেছে। বর্তমানে ইউরিয়া সারের চাহিদা প্রতিবছর এক মৌসুমে শুধু ৩০ লাখ এমটি। এই চাহিদা দিন দিন বৃদ্ধি পাচ্ছে। তাই এ চাহিদা মেটানোর জন্য বাংলাদেশ সরকারের পক্ষ থেকে ফেঞ্চুগঞ্জে শাহজালাল সার কারখানা নামে আধুনিক প্রযুক্তিসম্পন্ন, শক্তি সাশ্রয়ী এবং পরিবেশবান্ধব সার কারখানা নির্মাণের পদক্ষেপ নেয়া হয়, যার বার্ষিক উৎপাদন ক্ষমতা  এমটি।

এটা আশা করা হয়েছিল যে কারখানাটি ২০১৬ সালের জানুয়ারি থেকে টার বাণিজ্যিক কার্যক্রম শুরু করবে। শাহজালাল সার প্রকল্পের নির্মাণ কাজ শেষ হওয়ার পর প্রতিবছর বিদেশ থেকে ৫,৮০,৮০০ এমটি ইউরিয়া সার আমদানি কমে যাবে, ফলে, কষ্টার্জিত বৈদেশিক মুদ্রার সাশ্রয় হবে। তাছাড়া, কারখানায় উৎপন্ন ইউরিয়া সার ব্যবহারের ফলে খাদ্য নিরাপত্তা নিশ্চিত হবে এবং উৎপন্ন সার খাদ্য উৎপাদনে সহায়ক ভূমিকা রাখবে।

তথ্যসূত্র

বাংলাদেশের সার কোম্পানি
বাংলাদেশের সরকারি মালিকানাধীন কোম্পানি
২০১২-এ বাংলাদেশে প্রতিষ্ঠিত
সিলেটের অর্থনীতি
শাহ জালালের নামাঙ্কিত স্মারক
২০১১-এ বাংলাদেশে প্রতিষ্ঠিত
ফেঞ্চুগঞ্জ উপজেলা
লতিফগঞ্জ ইসলামিয়া ফাজিল মাদ্রাসা

লতিফগঞ্জ ফাজিল (ডিগ্রী) মাদ্রাসা বাংলাদেশের চট্টগ্রাম বিভাগের চাঁদপুর জেলার অন্তর্ভুক্ত ফরিদগঞ্জ উপজেলার একটি ইসলাম ধর্মীয় উচ্চ শিক্ষাপ্রতিষ্ঠান বা মাদ্রাসা। বর্তমানে মাদ্রাসাটি ফাজিল পরীক্ষার জন্য ইসলামি আরবি বিশ্ববিদ্যালয় অধিভুক্ত। মাদরাসাটির বর্তমান অধ্যক্ষ মাও. আমীর হোসেন।

অবস্থান 
মাদ্রাসাটি চাঁদপুর জেলার ফরিদগঞ্জ উপজেলার লাউতলী ও আর্দশ গ্রামের মূল সড়কের বাম পাশের সংযোগস্থলে অবস্থিত। প্রতিষ্ঠানটি দক্ষিণমুখী, এর চারপাশে পাকা দেওয়াল বেষ্টিত।

প্রতিষ্ঠা 
এই প্রতিষ্ঠানটি ১৯০৪ সালের ৪ঠা জানুয়ারি তার প্রাতিষ্ঠানিক কার্যক্রম শুরু করে একটি টিনের ঘর দিয়ে, পরে ক্রমান্বয়ে এর উন্নতি লাভ করে। ১৯৬২ সালে ১লা জুলাই বাংলাদেশ মাদরাসা শিক্ষা বোর্ড হতে এটি স্বীকৃতি লাভ করে এবং ২০১৩ সালের ১৩ জুন ইসলামী বিশ্ববিদ্যালয় কর্তৃক ফাজিলের স্বীকৃতি লাভ করে। এবং ২০১৬ সালের পর থেকে ইসলামি আরবি বিশ্ববিদ্যালয় অধিভুক্ত হয়েছে।

তথ্যসূত্র 

চাঁদপুর জেলার আলিয়া মাদ্রাসা
চাঁদপুর জেলার মহাবিদ্যালয়
১৯০৪-এ প্রতিষ্ঠিত শিক্ষাপ্রতিষ্ঠান
১৯০৪-এ ব্রিটিশ ভারতে প্রতিষ্ঠিত
পিরি রেইসের মানচিত্র

পিরি রেইসের মানচিত্র ১৫১৩  সালে অঙ্কিত একটি বিশ্ব মানচিত্র যেটি মধ্যযুগের  উসমানীয় অ্যাডমিরাল মানচিত্রাঙ্কনবিদ পিরি রেইস কর্তৃক প্রস্তুতকৃত। মানচিত্রের প্রায় এক তৃতীয়াংশ পাওয়া গেছে; এটি ইউরোপ এবং উত্তর আফ্রিকার পশ্চিম উপকূল এবং ব্রাজিলের উপকূলকে নির্ভুলতার সাথে চিত্রায়িত করে। আজোরেস এবং ক্যানারি দ্বীপপুঞ্জ সহ বিভিন্ন আটলান্টিক দ্বীপ, যেমন টিলিয়া এবং সম্ভবত জাপানকে পৌরাণিক দ্বীপ হিসাবে চিত্রিত করা হয়েছে।

বিবরণ 
এই মানচিত্রটি হরিণের চর্মে অঙ্কিত এবং বিভিন্ন বর্ণনায় এর মাপ হচ্ছেঃ ৯০ সে.মি. × ৬৩ সে.মি., ৮৬ সে.মি. × ৬০ সে.মি., ৯০ সে.মি. × ৬৫ সে.মি., ৮৫ সে.মি. × ৬০ সে.মি., ৮৭ সে.মি. × ৬৩ সে.মি., এবং ৮৬ সে.মি. × ৬২ সে.মি.।

আরও দেখুন 
 পিরি রেইস।

তথ্যসূত্র

উৎস 

 .
 .
 .
 .
 .
 .
 .
 .
 .
 .
 .
 .
 .
 .
 .
 
 .

বহিঃসংযোগ 
[http://www.turkeyinmaps.com/piri.html Turkey in Maps]: The Piri Reis margin notes, translation from The Oldest Map of America (Afet Inan, Ankara, 1954).
Charles Hapgood commentary on the Piri Reis map, photocopied from Maps of the Ancient Sea Kings
Steven Dutch, University of Wisconsin: debunking Piri Reis pseudo-scholarship
[http://www.sacred-texts.com/piri/index.htm Sacred Text Archive]: pseudo-scholarship about an Ice Age civilization, translation of the map commentary.
"Piri Reis and the Columbian Theory" by Paul Lunde:  text from Aramco World Magazine (Jan-Feb 1980). Citat: "...There may, in fact, be an even simpler explanation of the presence of "Antarctica" on the Piri Reis map..."
Fingerprints of the Gods  (2001)  text. Citat: "...William Miller wrote:...The examinations that I have made of it show all sorts of errors that certainly falsify any claim of unusual accuracy for this map..."
The Mysterious Origins of Man: The Oronteus Finaeus Map of 1532, by Paul Heinrich: the Oronteus map and Creationism
The Mysteries of the Piri Reis Map: by Diego Cuoghi. On the Piri Reis, Oronteus, and Philippe Buache maps; comparison to other 16th-century maps of America and Asia, debunking the Antarctica claims.
Ottoman-Turkish Historical Maps 
 The Piri Reis Map by Steven Dutch, Natural and Applied Sciences, University of Wisconsin - Green Bay

১৫১৩-এর সৃষ্টিকর্ম
মানচিত্র
মধ্যযুগীয় ইসলামে ভৌগোলিক কাজসমূহ
তোপকাপি প্রাসাদ
জরাসন্ধ

জরাসন্ধ () ছিলেন মগধের রাজা। হিন্দু মহাকাব্য মহাভারত অনুযায়ী তিনি ছিলেন বৃহদ্রথ রাজবংশধর। তার পিতা বৃহদ্রথ এই রাজবংশের  প্রতিষ্ঠাতা। জরাসন্ধ একজন মহাবীর ও মহারথী হিসেবে মহাভারতে চিহ্নিত হয়েছেন। তার সাথে যাদবদের শত্রুতা ছিলো। তিনি বহু রাজাকে নিজের কারাগারে আটক করে রেখেছিলেন যাদের তিনি বলি চড়ানোর পরিকল্পনাও করেছিলেন। তার প্রবল পরাক্রমের জন্য আর্যাবর্তের বহু রাজা তার প্রতি ভীত ছিল।

জরাসন্ধের নামকরণ 
জরাসন্ধ শব্দটি দুইটি সংস্কৃত শব্দের সন্ধিতে গঠিত। শব্দ দুইটি হলো জরা ও সন্ধ। সন্ধ অর্থ হলো যুক্ত করা। জরা নামক এক রাক্ষসী জরাসন্ধের দুইটি অর্ধাংশ জুড়ে পুর্ণ মানবাকৃতি দিয়েছিলো। তাই তার নাম জরাসন্ধ।

জন্ম রহস্য 
জরাসন্ধের পিতা রাজা বৃহদ্রথের বিয়ে হয়েছিল কাশীর রাজার যমজ দুই কন্যার সাথে। রাজা তার দুই স্ত্রীকেই সমান ভালোবাসতেন, কিন্তু কারো কোন সন্তান ছিলো না। ঋষি চন্দকৌশিক একবার তার কাছে এলো এবং একটি একটি মন্ত্র পড়া আম তাকে দিয়েছিলো বর হিসেবে, যে আম তার স্ত্রীদের খাওয়ালে তারা  সন্তান জন্ম দিতে পারবে। বৃহদ্রথ আমটি দুই ভাগ করে দুই স্ত্রীকে খাওয়ালেন। এর ফলে দুই স্ত্রী অর্ধেক বাচ্চার জন্ম দিলো। রাজা রেগে গিয়ে অর্ধাংশ দুইটি বনে ফেলে দিতে নির্দেশ দিলেন। সেই বনে জরা নামক এক রাক্ষসী বসবাস করতো। সে দুইটি অর্ধাংশ দেখতে পেল এবং অর্ধাংশ দুইটি যুক্ত করে একটি পূর্ণ বাচ্চা বানালো। জরা বাচ্চাটিকে রাজার কাছে নিয়ে গেলো এবং ফেরত দিয়ে দিলো। জরা বাচ্চাটির দুইটি অংশ জুড়ে দিয়েছিলো, তাই বাচ্চাটির নাম রাখা হলো জরাসন্ধ।

চন্দকৌশিক ভবিষ্যতবানী করলেন যে, এই বাচ্চা বড় হয়ে মহান যোদ্ধা হবে এবং সে শিবের একজন ভক্ত হবে।

কর্ণের সাথে যুদ্ধ 
কলিঙ্গের রাজকুমারী ভানুমতি এবং ময়ূরীকে  দুর্যোধন বিয়ে করেছিলো। সে তার স্বয়ম্বর থেকে ভানুমতি এবং ময়ূরীকে উঠিয়ে নিয়ে আসে। অনুষ্ঠানে উপস্থিত সবাই বাধা দিলে কর্ণ তাদের সাথে যুদ্ধে লিপ্ত হয় এবং সবাই পরাজিত হয়। জরাসন্ধ কর্ণকে একক যুদ্ধে আহবান করে এবং পরাজিত হয়। সে প্রাণভিক্ষা চাইলে কর্ণ তাকে মাফ করে দেয়। দুর্যোধনও ত্রিলোকাপুরের রাজকুমারী ময়ূরীকে বিয়ে করেছিলেন।  

জরাসন্ধ দ্রৌপদীর স্বয়ম্বরে উপস্থিত হয়, কিন্তু প্রতিযোগীতায় হেরে যায়।

ভীমের সাথে যুদ্ধ 
কৃষ্ণের পরামর্শে ভীম জরাসন্ধের সাথে যুদ্ধে লিপ্ত হয়। যুদ্ধে জরাসন্ধ হেরে যায়। ভীম তাকে হত্যা করে।

নোট

তথ্যসূত্র 
 
 গিবস,লরা. Ph. D. Jarasandha আধুনিক ভাষা MLLL-4993. ভারতীয় মহাকাব্য.
 Dowson জন (1820-1881). একটি শাস্ত্রীয় অভিধান হিন্দু পুরাণ ও ধর্ম, ভূগোল, ইতিহাস এবং সাহিত্য. লন্ডন: Trübner, 1879 [পুনর্মুদ্রণ, লন্ডন: Routledge, 1979]. 
 মূল মহাভারতের শ্রী বেদ শ্লোক,
 গীতা প্রেস,গোরখপুর সংস্করণ Mahābhārata
 Ramanand সাগরের রামায়ণ Sagar এর "শ্রী কৃষ্ণ" সিরিয়াল
 MRITYUNJAY-এর গল্প করলে.

মহাভারতের চরিত্র
মহাভারত
শালাকাপুরুষ
সহদেব (মগধ)

সহদেব () মহাভারত অনুযায়ী বৃহদ্রথ রাজবংশের একজন শাসক। তিনি জরাসন্ধের পুত্র। জরাসন্ধের মৃত্যুর পর সহদেব মগধের রাজা হয়েছিলেন।

পুরাণ অনুযায়ী তিনি কুরুক্ষেত্র যুদ্ধে অংশগ্রহণ করেন ও মারা যান।

তথ্যসূত্র 

মগধ
মহাভারতের চরিত্র
মহাভারত
গাঙ্গোর (চলচ্চিত্র)

গাঙ্গোর ইতালীয় পরিচালক ইটালো স্পিনেলি পরিচালিত ২০১০ খ্রিষ্টাব্দে মুক্তিপ্রাপ্ত একটি বহুভাষী, স্বাধীন চলচ্চিত্র। ইতালীয় এই চলচ্চিত্রটি মহাশ্বেতা দেবীর চোলি কে পিছে নামক একটি ছোটগল্পটি অবলম্বনে নির্মিত। ভারতের পুরুলিয়া জেলার বিভিন্ন এলাকাজুড়ে এই চলচ্চিত্রটি বাংলা, সাঁওতালি ও ইংরেজি ভাষায় দৃশ্যগ্রহণ করা হয়। পরে এটির ইতালীয় ভাষায় ভাষান্তর করা হয়। ৫ম রোম আন্তর্জাতিক চলচ্চিত্র উৎসব-এ চলচ্চিত্রটি প্রদর্শিত হলে, দর্শকবৃন্দ দাঁড়িয়ে চলচ্চিত্রটির কলাকুশলীদের অভ্যর্থনা জানান।

এই চলচ্চিত্রটি "নিউ জার্সি দক্ষিণ এশীয় স্বাধীন চলচ্চিত্র উৎসব"-এ শ্রেষ্ঠ চলচ্চিত্র, শ্রেষ্ঠ পরিচালক, শ্রেষ্ঠ অভিনেতা এবং শ্রেষ্ঠ অভিনেতার পুরস্কার জিতেছে। ২০১১ সালে চলচ্চিত্রটি ১০ম থার্ড আই এশীয় চলচ্চিত্র উৎসব-এ নেটপ্যাক জুরি পুরস্কার জয় করে। ১৩তম সিনেম্যানিলা আন্তর্জাতিক চলচ্চিত্র উৎসবে- এটি ফিলিপিনো পরিচালক লিনো ব্রোকার পর সবচাইতে বেশি পুরস্কার জয় করে।

কাহিনি 
উপেন একজন অভিজ্ঞ চিত্র-সাংবাদিক, সে পশ্চিমবঙ্গের পুরুলিয়ার একটি অনুন্নত অঞ্চলে আসে সেখানকার দরিদ্র নারীদের উপর সহিংসতা সম্পর্কে প্রতিবেদন লিখতে। গাঙ্গোর তার সন্তানকে দুধপান করাচ্ছিল এমন সময় উপেন সেখানে এসে পড়ে। উপেন তার প্রতিবেদনে ব্যবহার করার জন্য গাঙ্গোরের সেই দৃশ্য ক্যামেরাবন্দি করে। ছবিটির কথা গ্রামবাসী জানতে পারলে তারা গাঙ্গোরকে গ্রাম থেকে বের করে দেয়। পুলিশ তাকে জোরপূর্বক থানায় নিয়ে যায় ও সেখানে তার গণধর্ষণ লরা হয়। এদিকে, উপেন তার মূঢ়তা উপলব্ধি করে এবং তীব্র নিপীড়িত সহিংসতার মধ্য দিয়ে প্রসূত তার খোঁজে পুরুলিয়া ফিরে যায়। কিন্তু গাঙ্গোর সেখানে ছিল না। উপেন, গাঙ্গোরের সন্ধানে আরও জোর দে,  একদিন সে তাকে খুঁজে পায়; কিন্তু ততদিনে গাঙ্গোর একজন পতিতায় পরিণত হয়েছে। গাঙ্গোর  এবার নিজে তার ব্লাউজটি খুলে নিয়ে উপেনকে ছবি তুলতে অনুরোধ করে, জানায় যে, পুলিশ ধর্ষণের সময় তার শরীরকে কীভাবে জন্তুর মত উপভোগ করেছিল। Upin runs away from her falling on the railway track and comes under the wheels of train. ঘটনাটি গণমাধ্যমের মনোযোগে আসে; এবং গাঙ্গোরের মামলাটি আদালত পর্যন্ত পৌঁছয়। এই মামলার শুনানির দিন, সমাজকর্মী মেধার নেতৃত্বাধীন আদিবাসী নারীদের একটি দল পুলিশের নির্মমতার বিরুদ্ধে আদালত প্রাঙ্গনে তারা তাদের ব্লাউজ খুলে প্রতিবাদ জানায়।

কলাকুশলী 
প্রিয়াঙ্কা বসু মূল ভূমিকায়
আদিল হুসেইন উপেন চরিত্রে
সম্রাট চক্রবর্তী উজান চরিত্রে 
তিলোত্তমা সোম মেধা চরিত্রে 
সীমা রহমানি সীতল চরিত্রে
পাউলি দাম
অশোক কুমার বেনিওয়াল পুলিশ ইনস্পেকটর

তথ্যসূত্র

বহিঃসংযোগ 

ইতালীয় চলচ্চিত্র
ইতালীয় স্বাধীন চলচ্চিত্র
বাংলা ভাষার চলচ্চিত্র
ছোট কল্পকাহিনী অবলম্বনে চলচ্চিত্র
বাংলা ভাষার ভারতীয় চলচ্চিত্র
মুনিম খান

মুনিম খান খান-ই-খানান মুঘল সম্রাট হুমায়ূন ও আকবর অধীনে একজন উচ্চপদস্থ সেনাপতি ছিলেন। তার উপাধী ছিলোখান-ই-খানান, ১৫৬০ সালে সম্রাট আকবর তাকে এই উপাধী দিয়ে উপাধি দিয়ে ওয়াকিল পদে নিয়োগ করেন। আইন-ই-আকবরী গ্রন্থে পাওয়া যায় তার আসল নাম ছিলো মির্জা মুনিম বেগ ১৫৬৪ খ্রিষ্টাব্দ পর্যন্ত এই পদে বহাল ছিলেন। তিনি সম্রাট আকবরের প্রধানমন্ত্রী হিসেবেও নিয়োগ পেয়েছিলেন। তারপর ১৫৬৪ সালে উজবেক বিদ্রোহ দমনের পর তিনি জৌনপুরের সুবাদার নিযুক্ত হন। পূর্বাঞ্চলের জেলাসমূহ তার অধীনে ন্যস্ত করা হয়। ১৫৭৪-১৫৭৫ সালে তিনি বাংলা ও বিহারের সুবাদার ছিলেন। ১৫৭৪-৭৫ খ্রিষ্টাব্দে সম্রাট আকবর মনসবদরি প্রথা প্রবর্তন করে মুনিম খানকে তৎকালীন সর্বোচ্চ পাঁচ হাজারী মনসবদারের মর্যাদা প্রদান করেন।

জাতি 
তার পূর্বপুরুষ আন্দিজান (বর্তমান উজবেকিস্তান) থেকে এসেছিলেন। তার বাবার নাম মিরান বেগ আন্দিজানি।

দাউদ খানের বিরুদ্ধে অভিযান 
বাংলার সুলতান  দাউদ খান কররানী সম্রাট আকবরের বশ্যতা অস্বীকার করলে সম্রাট বাংলা আক্রমণের পরিকল্পনা করেন এবং মুনিম খানকে দাউদের বিরুদ্ধে প্রেরণ করেন। মুনিম খানের অভিযান ব্যর্থ হওয়ায় ১৫৭৪ খ্রিষ্টাব্দে আকবর নিজেই দাউদের বিরুদ্ধে  অগ্রসর হন এবং হাজীপুর ও পাটনা থেকে দাউদকে বিতাড়ন করে রাজধানী প্রত্যাবর্তন করেন। দাউদের বিরুদ্ধে চূড়ান্ত অভিযানের ভার মুনিম খান ও টোডরমলের উপর ন্যস্ত করা হয়। মুনিম খান ২০,০০০ সৈন্য নিয়ে বাংলার দিকে অগ্রসর হন এবং বিনা বাধায় সুরজগড়, মুঙ্গের, ভাগলপুর ও কহলগাঁও অধিকার করে তেলিয়াগড়ি গিরিপথে পৌঁছেন। এখানে দাউদ প্রতিরোধ ব্যূহ রচনা করেন। মুনিম খানের নেতৃত্বে মুগল বাহিনী স্থানীয় জমিদারদের সাহায্যে রাজমহল পবর্তমালার মধ্য দিয়ে অগ্রসর হয়। মুনিম খান ১৫৭৪ খ্রিষ্টাব্দের ২৫ সেপ্টেম্বর  বাংলার রাজধানী তান্ডায় প্রবেশ করেন। ১৫৭৫ খ্রিষ্টাব্দে ৩ মার্চ সুবর্ণরেখা নদীর নিকট সংঘটিত তুকারয়ের যুদ্ধে দাউদ পরাজিত হয়ে পালিয়ে যান। তার পশ্চাদ্ধাবন করে রাজা টোডরমল ভদ্রকে উপস্থিত হন। দাউদ কটক দুর্গে আশ্রয় গ্রহণ করেন। রাজা টোডরমল কটক অবরোধ করলে দাউদ নিরুপায় হয়ে সন্ধির প্রস্তাব দেন এবং ১২ এপ্রিল মুনিম খানের নিকট আত্মসমর্পণ করেন। উভয়পক্ষে সন্ধি স্বাক্ষরিত হয়। মুনিম খান রাজধানী তান্ডা থেকে গৌড়ে সরিয়ে নেন। কিন্তু গৌড় বহুকাল পরিত্যক্ত থাকায় বাসোপযোগী ছিল না।

মৃত্যু 
১৫৭৫ সালের ২৩ অক্টোবর মুনিম খান প্লেগ রোগে মারা যান। তার মৃত্যুর পর দাউদ খান ফিরে আসে ও গৌড় দখল করেন।

তথ্যসূত্র 

১৫৭৫-এ মৃত্যু
বাংলার গভর্নর
বাংলার শাসক
মুঘল সেনাপতি
বাংলার সুবাহদার
১৫২৫-এ জন্ম
১৬শ শতাব্দীর ভারতীয় ব্যক্তি
ফণিভূষণ চক্রবর্তী

ফণিভূষণ চক্রবর্তী (১৮৯৮ - ৮ মে, ১৯৮১) ছিলেন কলকাতা হাইকোর্টের প্রথম ভারতীয় স্থায়ী প্রধান বিচারপতি ও পশ্চিমবঙ্গ রাজ্যের ভারপ্রাপ্ত রাজ্যপাল।

কর্মকাণ্ড
ফণিভূষণ ব্রিটিশ ভারতের মানিকগঞ্জ জেলার জয়মন্টপ ইউনিয়নে জন্মগ্রহণ করেন। ১৯২৭ সালে আইনজীবী হিসেবে কলকাতা উচ্চ আদালতে যোগ দেওয়ার আগে তিনি ঢাকার জগন্নাথ কলেজ ও কলকাতার রিপন কলেজে ইংরেজির অধ্যাপক নিযুক্ত ছিলেন। ১৯৪৫ সালে তিনি হাইকোর্টের বিচারপতি হন। ১৯৫২ সালে ইংরেজ প্রধান বিচারপতি স্যার আর্থার ট্রেভর হ্যারিসের পরে তিনিই প্রথম ভারতীয় তথা বাঙ্গালী প্রধান বিচারপতির পদ অলংকৃত করেছিলেন। ১৯৫৬ সালে পশ্চিমবঙ্গের রাজ্যপাল ডাঃ হরেন্দ্র কুমার মুখার্জীর মৃত্যুর পরে সাময়িক ভাবে রাজ্যপালের দায়িত্ব পালন করেন কয়েক মাস। ১৯৫৮ সালে কর্মজীবন থেকে অবসর নেন ফণিভুষণ চক্রবর্তী।

রচনা
ফণিভূষণ সাহিত্য সংস্কৃতি জগতে সুপরিচিত ছিলেন। তার রচিত বই এর নাম মর্নিং ব্লসমস।

তথ্যসূত্র

বাঙালি আইনজীবী
ভারতীয় বিচারপতি
বাঙালি বিচারপতি
১৮৯৮-এ জন্ম
পূর্ববঙ্গে জন্ম
মানিকগঞ্জ জেলার ব্যক্তি
১৯৮১-এ মৃত্যু
কলকাতা উচ্চ আদালতের বিচারক
পশ্চিমবঙ্গের রাজ্যপাল
কলকাতা উচ্চ আদালতের প্রধান বিচারপতি
কলকাতা বিশ্ববিদ্যালয়ের শিক্ষক
২০শ শতাব্দীর বাঙালি
২০শ শতাব্দীর ভারতীয় বিচারক
জায়ান্দ জেলা

জাওয়ান্দ জেলা আফগানিস্তান এর দক্ষিণপূর্বে অবস্থিত বাদগিস প্রদেশের বৃহত্তম জেলা। এখানকার জনসংখ্যা আনুমানিক ১৮৬,০০০, যদিও ১৯৯০ এর দশকে মার্কিন যুক্তরাষ্ট্রের আন্তর্জাতিক উন্নয়ন সংস্থার (ইউএসএআইডি) হিসাবে জনসংখ্যা প্রায় ৪৬,৪০৩ 

ছিল। জেলাটির রাজধানী জাওয়ান্দ শহর।

জাওয়ান্দ জেলায় প্রায় ৩৮০ টির মতো গ্রাম রয়েছে, যেখানে অধিকাংশ অধিবাসী বিভিন্ন রোগে আক্রান্ত এবং দারিদ্র সীমার নিচে বসবাস করে। এছাড়াও সেখানে কোনও পাকা রাস্তা, কোনও ডাক্তার বা চিকিৎসা ক্লিনিক সেবা এবং কোনও বিদ্যালয়ের সুবিধা নেই।

তথ্যসূত্র

https://www.theguardian.com/Archive/Article/0,4273,4349166,00.html

বহিঃসংযোগ
Map of Jawand (PDF)

বাদঘিজ প্রদেশের জেলা
ঢাকা নগর জাদুঘর

ঢাকা নগর জাদুঘর বাংলাদেশের রাজধানী ঢাকার দক্ষিণ সিটি করপোরেশন কার্যালয়ের নগর ভবনে অবস্থিত। ঢাকার ইতিহাসকে সংরক্ষণের জন্য এই ভবনের ষষ্ঠতলায় জাদুঘরটি প্রতিষ্ঠা করা হয়।

উদ্দেশ্য
ঢাকা শহরের ইতিহাস, ঐতিহ্য, স্মৃতি সংরক্ষণ ও নগরবিষয়ক গবেষণার জন্য ১৯৮৭ সালে রাজধানীতে প্রতিষ্ঠিত হয়েছে ‘ঢাকা নগর জাদুঘর’। এটি ঢাকা নগরী সম্পর্কিত জাদুঘর।

ইতিহাস
১৯৮৭ সালে ঢাকার ১৩৩, গ্রিন রোডের ‘জাহানারা গার্ডেন’ ছিল বেসরকারি উদ্যোগে প্রতিষ্ঠিত নগর জাদুঘরের প্রথম অস্থায়ী কার্যালয়। তবে পুরান ঢাকার পাঁচ ভাই ঘাট লেনের একটি বাড়িতে প্রথম প্রতিষ্ঠা করা হয়েছিল জাদুঘরটি। ১৯৯৬ সালের ২০ জুলাই নগর ভবনের ষষ্ঠতলার একটি সুপরিসর হলঘরে এটা স্থান লাভ করে। বর্তমানে এটা সরকারি প্রতিষ্ঠান এবং একটি ট্রাস্টি বোর্ডের মাধ্যমে পরিচালিত।

সংগ্রহ 
এখানে সংরক্ষিত আছে ঢাকা নগরীর স্মৃতি সংক্রান্ত জানা-অজানা নানা বিষয়। ১০০ বছর আগের ঢাকার এ মানচিত্রটি ছাড়াও এখানে আছে প্রাক-মোগল আমল থেকে বাংলাদেশ আমল পর্যন্ত ঢাকার সীমানার ধারাবাহিক বৃদ্ধির নকশা। ঢাকার ইতিহাস সংবলিত ১০১টি দুর্লভ আলোকচিত্র রয়েছে এই নগর জাদুঘরে। এছাড়াও এই জাদুঘরে ঢাকার প্রথম ছাপাখানা ও নবাবি আমলের হুক্কা, উনিশ শতকে ঢাকার নবাবদের ব্যবহৃত পানের বাটা, সে আমলের মুদ্রা, পানদানি, তামার বালতি, জগ, ড্রেসিং টেবিল, শাঁখা ও শাঁখা তৈরির করাত, বদনাসহ নানা উপকরণ।  দুর্লভ আলোকচিত্রের মধ্যে আছে- পুরান  ঢাকার রোজ গার্ডেন, রূপলাল হাউস, হোসেনি দালানের আদি রূপ, বড় কাটরা, ছোট কাটরা, সাতগম্বুজ মসজিদ, উনিশ শতকে নির্মিত বিভিন্ন বাড়ি, সেন্ট জেমস গির্জা (বর্তমান বাহাদুর শাহ পার্কের কাছে), পুরনো হাইকোর্ট ভবন, ১৯০৪ সালে দিলকুশার নবাববাড়ি, ডানা দীঘি প্রভৃতি।

ঢাকা থেকে প্রকাশিত প্রথম ইংরেজি সংবাদপত্র সাপ্তাহিক ‘ঢাকা নিউজ’ মুদ্রণ কাজে ব্যবহৃত মুদ্রণ যন্ত্রটি রয়েছে এই জাদুঘরে। এই মুদ্রণ যন্ত্রটি উনিশ শতকের (১৮৪৭-৪৮) মাঝামাঝি সময়ের। সেই সময় এই মুদ্রণ যন্ত্রটি স্থাপন করেছিলেন সুইজারল্যান্ডের স্যামুয়েল বোস্ট। পুরান ঢাকার একটি জীর্ণ বাড়ি থেকে ১৯৮৯ সালে ঢাকা নগর জাদুঘরের ট্রাস্টি হাশেম শফি এই মুদ্রণ যন্ত্রটি এখানে সংরক্ষণ করেছিলেন।

এখানে রয়েছে মোগল এবং ব্রিটিশ আমলের বিভিন্ন দলিল, ছবি এবং গ্রন্থসহ নানা জিনিস। ঢাকার  ১৯৫২, ১৯৬৬, ১৯৬৯ ও ১৯৭১ সালসহ নানা আন্দোলনের বেশকিছু দুর্লভ আলোকচিত্র ও পোস্টার রয়েছে।

প্রকাশনা 
নানা ঐতিহাসিক স্থাপনার ওপর কার্ড, পোস্টার, পুস্তিকা এবং ঢাকার বিভিন্ন বিষয়ে বেশ কয়েকটি গবেষণাগ্রন্থ প্রকাশ করেছে জাদুঘরটি। উল্লেখযোগ্য হলো- শামসুর রাহমানের ‘স্মৃতির শহর’, আবদুল কাইউমের ‘চকবাজারের কেতাবপঞ্জি’, আবদুল করিমের ‘ঢাকাই মসলিন’, মুনতাসীর মামুনের ‘ঢাকার হারিয়ে যাওয়া কামান’, প্যাকি গ্যাডেসের ‘ঢাকা নগর উন্নয়ন পরিকল্পনা’।

পরিদর্শন সময়
সকাল ৯টার দিকে জাদুঘর সবার জন্য উন্মুক্ত করা হয় এবং খোলা থাকে বিকাল সাড়ে ৪টা পর্যন্ত। সারাদিনে তেমন কোনো দর্শনার্থী আসেন না এখানে। জাদুঘরটির প্রবেশ মূল্য জনপ্রতি ২ টাকা। সপ্তাহের শুক্রবার ও শনিবার বন্ধ থাকে

তথ্যসূত্র 

ঢাকার জাদুঘর‎
১৯৮৭-এ বাংলাদেশে প্রতিষ্ঠিত
বাংলাদেশের ইতিহাস জাদুঘর
১৯৮৭-এ প্রতিষ্ঠিত জাদুঘর
বাংলাদেশের স্থানীয় জাদুঘর